FIT - TRIBUNAL GĦAL TALBIET ŻGĦAR Ġudikatur: Dr Phyllis Grima Libreri LL.M. (Is-Swatar, Birkirkara.), LL.D. Seduta ta' nħar l-Erbgħa 6 ta' Diċembru, 2017. Ra l-Avviż tat-Talba preżentat fl-1 ta' Settembru 2017 li permezz tiegħu s- soċjeta' attriċi talbet li dan it-Tribunal jikkundanna lill-konvenuta tħallasħa s-somma ta' ħames mija u erbgħa u għoxrin Ewro u ħdax-il ċenteżmu (€524.11ċ) in konnessjoni ma' servizzi ta' komunikazzjoni mogħtija lilħa fuq il-kont 76730910, bl-ispejjeż u d-drittijiet, u bl-imgħax legali mid-data tal-preżentata tal-Avviż tat-Talba. Ra d-dokumenti ppreżentati mis-soċjeta' attriċi mal-Avviż tat-Talba, senjatament (i) prospett dwar il-kont mertu ta' din il-kawża, tal-ħlasijiet mitluba (Dok. (ii) kopja tal-kuntratt bejn is-soċejta' attriċi u l-konvenuta (Dok. mir-Reġistru Elettorali li juri r-reġistrazzjoni tal-konvenuta (Dok. 22) u (iv) affidavit ta' Charmaine Psaila Cassar Flores, credit controller mas-soċjeta' attriċi, li kkonfermat li l-ammont mitlub għadu dovut (Dok. Ra li l-konvenuta debitament notifikata bl-Avviż tat-Talba u bl-Avviż tas-Smigħ, attendiet għas-smigħ quddiem it-Tribunal fl-udjenża tad-29 ta' Novembru 2017, u ddikjarat li taqbel mat-talba tas-soċjeta' attriċi f'din il-kawża. Ra li t-Tribunal spjega lill-konvenuta l-konsegwenżi ta' din l-ammissjoni tagħha, pero' l-istess konvenuta reġgħet ikkonfermat li hija taqbel mat-Talba. Ikkunsidra li t-talba tas-soċjeta' attriċi għall-kundanna tal-konvenuta biex tħallasha s-somma mitluba tirriżulta ampjament pruvata bl-ammissjoni tal-konvenuta Għaldaqstant, it-Tribunal jilqa' t-talba tas-soċjeta' attriċi u jikkundanna lill- konvenuta tħallasha s-somma mitluba ta' ħames mija u erbgħa u għoxrin Ewro u ħdax-il ċenteżmu (€524.11ċ), bl-imgħax u bl-ispejjeż kif mitluba fl-Avviż tat-Talba.